title: A Bizottság (EU) 2016/2216 végrehajtási rendelete (2016. december 8.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               9.12.2016

               HU

               Az Európai Unió Hivatalos Lapja

               L 334/33

         A BIZOTTSÁG (EU) 2016/2216 VÉGREHAJTÁSI RENDELETE
   (2016. december 8.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 8-án.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  90,5

                  TN

                  123,9

                  TR

                  111,7

                  ZZ

                  108,7

                  0707 00 05

                  EG

                  191,7

                  MA

                  77,0

                  TR

                  157,1

                  ZZ

                  141,9

                  0709 93 10

                  MA

                  141,2

                  TR

                  156,7

                  ZZ

                  149,0

                  0805 10 20

                  TR

                  70,4

                  UY

                  62,9

                  ZA

                  27,9

                  ZZ

                  53,7

                  0805 20 10

                  MA

                  70,6

                  ZZ

                  70,6

                  0805 20 30 , 0805 20 50 , 0805 20 70 , 0805 20 90

                  IL

                  114,7

                  TR

                  68,2

                  ZZ

                  91,5

                  0805 50 10

                  TR

                  81,7

                  ZZ

                  81,7

                  0808 10 80

                  ZA

                  36,6

                  ZZ

                  36,6

                  0808 30 90

                  CN

                  86,1

                  ZZ

                  86,1

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2017/455 végrehajtási rendelete (2017. március 15.) a Lactobacillus fermentumot (NCIMB 41636), Lactobacillus plantarumot (NCIMB 41638) és Lactobacillus rhamnosust (NCIMB 41640) tartalmazó készítmény kutyák takarmány-adalékanyagaként való engedélyezéséről (EGT-vonatkozású szöveg. )

text:
                  16.3.2017

                  HU

                  Az Európai Unió Hivatalos Lapja

                  L 71/15

            A BIZOTTSÁG (EU) 2017/455 VÉGREHAJTÁSI RENDELETE
      (2017. március 15.)
      a Lactobacillus fermentumot (NCIMB 41636), Lactobacillus plantarumot (NCIMB 41638) és Lactobacillus rhamnosust (NCIMB 41640) tartalmazó készítmény kutyák takarmány-adalékanyagaként való engedélyezéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                  (2)

                  Az 1831/2003/EK rendelet 7. cikkének megfelelően kérelmet nyújtottak be Lactobacillus fermentumot (NCIMB 41636), Lactobacillus plantarumot (NCIMB 41638) és Lactobacillus rhamnosust (NCIMB 41640) tartalmazó készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (3)

                  A kérelem a „technológiai adalékanyagok” adalékanyag-kategóriába sorolandó, Lactobacillus fermentumot (NCIMB 41636), Lactobacillus plantarumot (NCIMB 41638) és Lactobacillus rhamnosust (NCIMB 41640) tartalmazó készítmény kutyák takarmány-adalékanyagaként történő felhasználásának engedélyezésére irányul.

                  (4)

                  Az Európai Élelmiszerbiztonsági Hatóság (a továbbiakban: Hatóság) 2015. december 1-jei véleményében (2) megállapította, hogy a Lactobacillus fermentumot (NCIMB 41636), Lactobacillus plantarumot (NCIMB 41638) és Lactobacillus rhamnosust (NCIMB 41640) tartalmazó készítmény a javasolt felhasználási feltételek mellett nincs káros hatással sem az állati és emberi egészségre, sem a környezetre. A Hatóság megállapította továbbá, hogy az adalékanyag pasztörizált tejhez vagy zab alapú termékhez való adagolása savas hatást eredményez, amely hozzájárul a kutyáknak szánt takarmány minőségének megőrzéséhez. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá a takarmányban található takarmány-adalékanyagra vonatkozó analitikai módszerről szóló, az 1831/2003/EK rendelettel létrehozott referencialaboratórium által benyújtott jelentést.

                  (5)

                  A Lactobacillus fermentumot (NCIMB 41636), Lactobacillus plantarumot (NCIMB 41638) és Lactobacillus rhamnosust (NCIMB 41640) tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                  (6)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      A mellékletben meghatározott, a „technológiai adalékanyagok” adalékanyag-kategóriába és a „tartósítószerek” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. március 15-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  EFSA Journal 2016; 14(1):4340.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     CFU/kg adalékanyag takarmányban

                        Kategória: technológiai adalékanyagok. Funkcionális csoport: tartósítószerek

                     1a001

                     —

                        Lactobacillus fermentum (NCIMB 41636), Lactobacillus plantarum (NCIMB 41638) és Lactobacillus rhamnosus (NCIMB 41640)

                        Az adalékanyag összetétele

                        Lactobacillus fermentumot (NCIMB 41636), Lactobacillus plantarumot (NCIMB 41638) és Lactobacillus rhamnosust (NCIMB 41640) tartalmazó készítmény, amely grammonként összesen legalább 1,0 × 108 CFU Lactobacillust (az adalékanyagban grammonként Lactobacillus törzsenként legalább 1,0 × 107 CFU-t) tartalmaz

                        A hatóanyag jellemzése

                        Lactobacillus fermentum (NCIMB 41636), Lactobacillus plantarum (NCIMB 41638) és Lactobacillus rhamnosus (NCIMB 41640) életképes sejtjei

                        Analitikai módszer
                         (1)

                     Számlálás a takarmány-adalékanyagban: lemezkenéses módszer MRS-agar alkalmazásával (EN 15787).
                     Azonosítás: Pulzáló erőterű gél-elektroforézis (PFGE).

                     Kutyák

                     —

                     —

                     —

                                 1.

                                 Az adalékanyagok és az előkeverék használati utasításában fel kell tüntetni az előírt tárolási körülményeket.

                                 2.

                                 Az adalékanyagot kizárólag zabból készült termékekbe és pasztörizált tejbe keverve szabad alkalmazni.

                                 3.

                                 Az adalékanyag ajánlott felhasználási szintje:

                                             —

                                             zabból készült termékekben (90 % nedvességtartalom): 6 × 108 CFU/kg;

                                             —

                                             pasztörizált tejben: 2,7 × 1010 CFU/kg.

                                 4.

                                 Az adalékanyag és az előkeverékek felhasználóira vonatkozóan a takarmányipari vállalkozóknak olyan munkafolyamatokat és szervezeti intézkedéseket kell meghatározniuk, amelyek alkalmasak a belélegzés, illetve a bőrrel vagy a szemmel való érintkezés veszélyeinek kezelésére. Ha a kockázatok e folyamatokkal és intézkedésekkel nem csökkenthetők elfogadható szintre, akkor az adalékanyagot és az előkeverékeket megfelelő egyéni védőeszközökkel, többek között bőrvédő eszközökkel kell használni.

                     2027. április 5.

            (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx


title: A Bizottság (EU) 2016/1826 végrehajtási rendelete (2016. október 14.) a triciklazol hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról (EGT-vonatkozású szöveg)

text:
               15.10.2016

               HU

               Az Európai Unió Hivatalos Lapja

               L 279/88

         A BIZOTTSÁG (EU) 2016/1826 VÉGREHAJTÁSI RENDELETE
   (2016. október 14.)
   a triciklazol hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
   mivel:

               (1)

               Az 1107/2009/EK rendelet 7. cikke (1) bekezdésének megfelelően Olaszországhoz 2012. december 21-én kérelem érkezett a Dow AgroSciencestől a triciklazol hatóanyagként való jóváhagyására vonatkozóan.

               (2)

               Az említett rendelet 9. cikke (3) bekezdésének megfelelően a referens tagállam 2013. február 4-én értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

               (3)

               Az említett rendelet 11. cikke (2) és (3) bekezdése rendelkezéseinek megfelelően – a kérelmező által javasolt felhasználásra vonatkozóan – értékelték a hatóanyag emberi egészségre és környezetre gyakorolt hatásait. A referens tagállam 2014. január 7-én a Bizottság és a Hatóság elé terjesztette az értékelő jelentés tervezetét.

               (4)

               A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az említett rendelet 12. cikke (3) bekezdésének megfelelően a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő adatokról készített értékelést aktualizált értékelőjelentés-tervezet formájában benyújtotta a Hatóságnak.

               (5)

               Az értékelőjelentés-tervezetet a tagállamok és a Hatóság felülvizsgálta. A Hatóság 2015. február 18-án tájékoztatta a Bizottságot a triciklazol hatóanyag kockázatértékelése során tett következtetéséről (2). A Hatóság megállapította, hogy az anyag genotoxikus és rákkeltő hatásának értékeléséből nem lehet érdemi következtetést levonni, ezért nem állapíthatók meg az emberi egészségkockázati értékelés céljára szolgáló referenciaértékek (megengedhető napi bevitel [ADI], akut referenciadózis [ARfD] és az anyaggal foglalkozó személyek expozíciójának elfogadható szintje [AOEL]). Következésképpen az anyaggal foglalkozó személyek, dolgozók, a közelben tartózkodók, az ott lakók és a fogyasztók tekintetében nem lehet elvégezni a kockázatértékeléseket. Ezenkívül megállapította, hogy a toxicitási vizsgálatok során használt vizsgálati anyag nem volt reprezentatív a hatóanyag és a kísérő szennyező anyagok javasolt technikai specifikációjára. Továbbá bizonyos kérdésekre vonatkozóan nem lehetett lezárni az értékelést; ezek közé tartozik a triciklazol esetleges arra vonatkozó képessége, hogy endokrin károsító anyagként lépjen fel, valamint a felszín alatti vizek ismeretlen toxikológiai jelentőségű metabolitokkal való szennyezésének lehetősége.

               (6)

               A Bizottság felkérte a kérelmezőt, hogy nyújtsa be észrevételeit a Hatóság következtetéséről, és – az 1107/2009/EK rendelet 13. cikke (1) bekezdésének megfelelően – a felülvizsgálati jelentés tervezetéről. A kérelmező benyújtotta észrevételeit, és azokat a Bizottság részletekbe menően megvizsgálta.

               (7)

               A kérelmező által felhozott érvek ugyanakkor nem tudták eloszlatni az (5) preambulumbekezdésben említett aggályokat.

               (8)

               Következésképpen nem nyert bizonyítást, hogy legalább egy, triciklazolt tartalmazó növényvédő szer egy vagy több reprezentatív használata tekintetében az 1107/2009/EK rendelet 4. cikkében előírt jóváhagyási kritériumok várhatóan teljesülnek. A triciklazol hatóanyag ezért az 1107/2009/EK rendelet 13. cikke (2) bekezdésének értelmében nem engedélyezhető.

               (9)

               E rendelet nem sérti a kérelmezők azon jogát, hogy az 1107/2009/EK rendelet 7. cikke szerint további kérelmet nyújtsanak be a triciklazolra vonatkozóan.

               (10)

               A Növények, Állatok, Élelmiszerek és Takarmányok Állandó Bizottsága nem nyilvánított véleményt az elnöke által kitűzött határidőn belül. Mivel végrehajtási aktus elfogadására volt szükség, az elnök a végrehajtási aktus tervezetét további megvitatás céljából a fellebbviteli bizottság elé terjesztette. A fellebbviteli bizottság nem nyilvánított véleményt,

         ELFOGADTA EZT A RENDELETET:
   1. cikk
   A hatóanyag jóváhagyásának megtagadása
   A triciklazol hatóanyagot a Bizottság nem hagyja jóvá.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 14-én.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  EFSA Journal 2015;13(2):4032 Online elérhető a következő címen: www.efsa.europa.eu/efsajournal